บทความนี้เกี่ยวกับชุดวิดีโอเกม สำหรับภาพยนตร์ ดูที่ นีดฟอร์สปีด ซิ่งเต็มสปีดแค้น สำหรับวิดีโอเกมที่รีบู๊ตชุดเกมปี พ.ศ. 2558 ดูที่ นีดฟอร์สปีด (วิดีโอเกม พ.ศ. 2558)

***นีดฟอร์สปีด*** (อังกฤษ: Need for Speed, NFS) เป็นชื่อซีรีส์ของเกมส์แข่งรถ จัดจำหน่ายโดยบริษัทอิเล็กทรอนิก อาตส์ และพัฒนาโดยสตูดิโอ EA Black Box และอีกหลากหลายสตูดิโอ เกมนีดฟอร์สปีด เป็นเกมแข่งรถที่ประสบความสำเร็จสูงสุดตลอดกาล โดยมียอดขายมากกว่า 150 ล้านชุด

ซีรีส์นี้เริ่มแรกพัฒนาโดยสตูดิโอชาวแคนาดาชื่อ Distinctive Software หรือรู้จักกันในชื่อ EA Canada โดยเกมแรกมีชื่อว่า *เดอะนีดฟอร์สปีด* ในอเมริกาเหนือ, ญี่ปุ่น และยุโรป ในปี 1994 โดยวางจำหน่ายลงบนเครื่องคอนโซลยุคที่ห้า และจนถึงยุคที่เจ็ดในปี 2008 โดยตัวเกมมีระบบการเล่นหลักคือ แข่งรถในสนามแข่ง ต่อมาก็เพิ่มตำรวจเข้าไปไล่ล่าผู้เล่นในสนามแข่งด้วย

การเล่น
-------

เกมส์เกือบทั้งหมดในชุด *นีดฟอร์สปีด* มีการเล่นและระบบต่างๆ คล้ายกันหมด โดยที่ผู้เล่นต้องควบคุมรถแข่งในสนามแข่งที่มีความหลากหลาย ซึ่งเป้าหมายคือชนะการแข่งขัน ในโหมดทัวร์นาเมนท์หรือโหมดอาชีพ ผู้เล่นต้องชนะชุดการแข่งขันแต่ละชุดในนั้นเพื่อที่จะปลดล็อกรถแข่งและสนามแข่งต่อไป ก่อนการแข่งรถ ผู้เล่นจะต้องเลือกรถแข่งและระบบเกียร์ของรถซึ่งมีทั้งระบบเกียร์แบบธรรมดาและระบบเกียร์แบบอัตโนมัติ

ถึงแม้ว่าเกมชุดนี้จะมีการใช้ชื่อ*นีดฟอร์สปีด*ด้วยกัน แต่อาจมีการเล่น เสียง ภาพกราฟิก หรือจุดมุ่งหมายแตกต่างกันออกไป ตัวอย่างเช่น ในบางเกมรถแข่งอาจมีการพังและความเร็วลดลงจากการชนคู่แข่งหรือขอบสนาม ในขณะที่บางเกมไม่สามารถมีรอยพังและความเสื่อมสมรรถภาพของเครื่องยนต์ได้เลย ในบางเกมรถอาจมีความสมจริงมาก แต่บางเกมรถไม่ค่อยมีความสมจริง 

ในภายหลังเปิดตัวของ *นีดฟอร์สปีด: อันเดอร์เกราน์ด* ชุดเกมนี้ก็ได้เปลี่ยนจากการแข่งรถสปอร์ตในสนามแข่งจากจุดไปจุดมาเป็นการแต่งรถซิ่งผิดกฎหมายบนถนนในเมือง จนถึงปัจจุบัน การแต่งรถแข่งในเมืองได้เป็นรูปแบบหลักในชุดเกมนี้ตลอดมา

*นีดฟอร์สปีด: ชิฟต์* ภาคแรกและภาคสอง ได้เปลี่ยรเป็นแนวจำลองการแข่งรถในสนามแข่งแบบปิดจริง อย่างเช่น Nürburgring และ Laguna Seca แล้วก็ยังมีสนามแข่ง (แบบปิด) บนถนนในลอนดอนและชิคาโก้ ส่วนรถที่ใช้ในการแข่งขันได้มีรวมกันทั้งรถเอ็กโซติก รถสปอร์ต และรถพิเศษสำหรับการแข่งบนสนาม

เกมส่วนใหญ่ในแฟรนไชส์นี้จะมีรถตำรวจไล่ล่าจับผู้ร้าย และผู้เล่นสามารถเลือกที่จะเล่นเป็นผู้ร้ายหรือตำรวจได้อีกด้วย ส่วนรูปแบบการดริฟต์ และการแข่งรถแบบลาก (แดรก) ได้เริ่มมีครั้งแรกใน *นีดฟอร์สปีด: อันเดอร์เกราน์ด* รูปแบบการแข่งขันนี้อยู่ในโหมดอาชีพ ในการแข่งขันการดริฟต์ ผู้เล่นจะต้องชนะผู้เล่นอื่นโดยสะสมแต้มการดริฟต์ให้มากที่สุด ซึ่งนับจากระยะทางและเวลาที่สามารถดริฟต์ได้ของรถของผู้เล่น ในการแข่งขันแบบลาก ผู้เล่นต้องชนะที่หนึ่งในการแข่งขัน แต่ถ้าผู้เล่นได้ไปปะทะกับรถจราจรหรือสิ่งกีดขวางต่างๆ การแข่งขันก็จะจบทันที

ส่วนแนวคิดของการแต่งรถ ได้พัฒนาขึ้นไปพร้อมกับเกมใหม่ๆ ที่ออกมา โดยในตอนแรกเริ่มต้นจากการการปรับแต่งรถว่าจะให้รถนั้นมีรูปแบบแบบไหน และต่อมาก็เริ่มตั้งค่าระบบต่างๆ ได้เช่น ระบบเบรกป้องกันล้อล็อก (ABS), ระบบป้องกันล้อหมุนฟรี (TSC) และแรงกด (downforce) หรือจะอัปเกรดชิ้นส่วนรถยนต์ อย่างเช่น เครื่องยนต์และกระปุกเกียร์ ส่วนการปรับแต่งภายนอกได้เริ่มมีความสำคัญในโหมดการแข่งขันอาชีพหลังจากที่*นีดฟอร์สปีด: อันเดอร์เกราน์ด 2* ได้วางจำหน่าย โดยที่รถที่มีการปรับแต่งภายนอกได้สวยก็จะมีเรตติ้งสูง และจะได้อยู่บนปกนิตยสาร (ที่เกมสมมุติขึ้นมา)

เช่นเดียวกับเกมส์แข่งรถอื่นๆ ชุดเกม *นีดฟอร์สปีด* ได้มีรายการของรถแต่ละประเภทและแบ่งออกเป็น 4 ประเภท คือ รถสมรรถนะสูงมาก (ซุปเปอร์คาร์, เอ็กโซติก) รถมัสเซิล รถแต่ง และรถพิเศษ รถเอ็กโซติกมีคุณสมบัติคือมีสมรรถนะที่สูงและแพง เช่น ลัมโบร์กินี มูร์เซียลาโก, เมอร์เซเดส-เบนซ์ เอสแอลอาร์ แม็คลาเรน, เชฟโรเลต คอร์เวิต และ ฟอร์ด จีที; รถมัสเซิล เช่น ฟอร์ด มัสแตง, ดอดจ์ ชาเลนเจอร์ และ เชฟโรเลต คามาโร; รถแต่ง เช่น นิสสัน สกายไลน์ และ มิตซูบิชิ แลนเซอร์ อีโวลูชัน ส่วนรถพิเศษจะเป็นรถของพลเรือนและรถตำรวจซึ่งสามารถใช้ได้ในบางเกม เช่น ฟอร์ด คราวน์ วิคตอเรีย ในเกม *นีดฟอร์สปีด: ฮอตเพอร์ซูต* ส่วนรถขยะ รถดับเพลิง และรถแท็กซี่ใช้ได้ในเกม *นีดฟอร์สปีด: คาร์บอน*.

แต่เดิมแล้ว ชุดเกมนี้ได้ใช้สนามแข่งรถและจัดฉากให้คล้ายกับเมืองหรือประเทศต่างๆ เช่น ออสเตรเลีย ยุโรป และแอฟริกา แต่ต่อมา ตั้งแต่ภาค*อันเดอร์เกราน์ด* ได้มีการสมมุติเมืองอุตสาหกรรมขึ้นมา ภาคเกมแรกนั้นมีจราจรในโหมด "ตัวต่อตัว" และต่อมาเกมใหม่ๆ ก็สามารถเปิดปิดโหมดจราจรได้เริ่มตั้งแต่ภาค*อันเดอร์เกราน์ด* หน้าที่ของรถสัญจรจราจรคือเป็นสิ่งกีดขวางผู้แข่ง ภาคหลังๆ ของเกม*นีดฟอร์สปีด*ใหม่ๆ ได้ใช้โลกที่สมมุติขึ้นมา อีกทั้งยังมีตอนกลางวัน/กลางคืนด้วย โลกสมมุติได้แก่ โอลิมปิก ซิตี้ (Olympic city), เบย์วิว ซิตี้ (Bayview city), ร็อกพอร์ต ซิตี้ (Rockport city), ไทร-ซิตี้ เบย์ (Tri-city Bay) ซีเครสต์ คันที (Seacrest County), แฟร์แฮฟเว่น ซิตี้ (Fairhaven City), เวนทูร่า เบย์ (Ventura Bay) และ เรดวิว คันที (Redview County)

การพัฒนา
--------

ปีที่เกมวางจำหน่าย| 1994 | *เดอะนีดฟอร์สปีด* |
| 1995 |
| 1996 |
| 1997 | *นีดฟอร์สปีด II* |
| 1998 | *นีดฟอร์สปีด III: ฮอตเพอร์ซูต* |
| 1999 | *นีดฟอร์สปีด: ไฮสเต็กส์* |
| 2000 | *นีดฟอร์สปีด: ปอร์เช่อันลีชต์* |
| 2001 |
| 2002 | *นีดฟอร์สปีด: ฮอตเพอร์ซูต 2* |
| 2003 | *นีดฟอร์สปีด: อันเดอร์เกราน์ด* |
| 2004 | *นีดฟอร์สปีด: อันเดอร์เกราน์ด 2* |
| 2005 | *นีดฟอร์สปีด: โมสท์วอนเต็ด* |
| 2006 | *นีดฟอร์สปีด: คาร์บอน* |
| 2007 | *นีดฟอร์สปีด: โปรสตรีท* |
| 2008 | *นีดฟอร์สปีด: อันเดอร์คัฟเวอร์* |
| 2009 | *นีดฟอร์สปีด: ชิฟต์* |
| *นีดฟอร์สปีด: ไนโตร* |
| 2010 | *นีดฟอร์สปีด: เวิลด์* |
| *นีดฟอร์สปีด: ฮอตเพอร์ซูต* |
| 2011 | *ชิฟต์ 2: อันลีชต์* |
| *นีดฟอร์สปีด: เดอะรัน* |
| 2012 | *นีดฟอร์สปีด: โมสท์วอนเต็ด* |
| 2013 | *นีดฟอร์สปีด: ไรวัลส์* |
| 2014 |
| 2015 | *นีดฟอร์สปีด: โนลิมิต* |
| *นีดฟอร์สปีด* (2015) |
| 2016 |
| 2017 | *นีดฟอร์สปีด เพย์แบ็ก* |
| 2018 |
| 2019 | *นีดฟอร์สปีดฮีต* |

ชุดวีดีโอเกม *นีดฟอร์สปีด* แต่เดิมแล้วได้ถูกพัฒนาโดย Distinctive Software บริษัทสตูดิโอเกมแห่งนี้ตั้งอยู่ที่ แวนคูเวอร์, บริติชโคลัมเบีย, แคนาดา และหลังจากนั้นก็ถูกบริษัทวีดีโอเกมอิเล็กทรอนิก อาตส์ซื้อบริษัทนี้ไปในปี ค.ศ. 1991 บริษัทนี้เคยได้สร้างวีดีโอเกมแข่งรถชื่อดังหลายเกมเช่น *Stunts* และ *Test Drive II: The Duel* หลังจากถูกซื้อ บริษัทนี้ได้ถูกเปลี่ยนชื่อเป็น Electronic Arts (EA) Canada หลังจากนั้น บริษัท EA Canada ก็ได้เริ่มการพัฒนาชุดเกม*นีดฟอร์สปีด*ต่อถึงปี ค.ศ. 2002 และต่อมา บริษัทเกมแห่งหนึ่งจากแวนคูเวอร์ที่ชื่อว่า Black Box Games ก็ได้ถูกจ้างให้สร้างเกม*นีดฟอร์สปีด: ฮอตเพอร์สูต 2* ต่อ บริษัท EA Black Box นั้นก็ได้เป็นบริษัทหลักสร้างชุดเกมนี้ตลอดมาจากปี ค.ศ. 2002–2008 ต่อมาในปี ค.ศ. 2009 ชุดเกม*นีดฟอร์สปีด*เริ่มมียอดขายน้อยลง อีเอจึงได้ซื้อบริษัทเกม Slightly Mad Studios เพื่อพัฒนา *นีดฟอร์สปีด: ชิฟต์* และบริษัท Criterion Games จากสหราชอาณาจักร ในปี ค.ศ. 2010 เพื่อพัฒนาเกม *นีดฟอร์สปีด: ฮอตเพอร์สูต* ในปี 2011, Slightly Mad Studios ก็ได้พัฒนาเกม *ชิฟต์ 2: อันลีชต์* และ EA Black Box ได้พัฒนาเกม *นีดฟอร์สปีด: เดอะรัน*.

ในปี ค.ศ. 2010 อีเอได้แนะนำเครือข่ายสังคมที่ชื่อว่า Autolog สำหรับ *นีดฟอร์สปีด: ฮอตเพอร์สูต* และเกม*นีดฟอร์สปีด* อื่นๆ ในอนาคต Autolog นั้นมีคุณสมบัติตรวจสอบความคืบหน้าของเกม ดูตารางอันดับ และส่งภาพหน้าจอให้กับเพื่อนๆ และอีกมากมายผ่านโทรศัพท์มือถือ

ที่งาน E3 2012 อเล็กซ์ วอร์ด รองประธานบริษัทไครทีเรียนเกมส์ ได้ออกมากล่าวว่านักพัฒนาของบริษัทไม่ได้เป็นผู้สร้างภาคต่อของ*นีดฟอร์สปีด*อีกต่อไปแล้ว แต่วอร์ด ก็ไม่ได้ยืนยันว่าเกม*นีดฟอร์สปีด*ในอนาคตนั้นบริษัทไครทีเรียนเกมส์ จะเป็นผู้พัฒนาเกม*นีดฟอร์สปีด*เพียงผู้เดียว แต่ก็มีส่วนร่วมอย่างมากในการพัฒนาภาคใหม่ของ*นีดฟอร์สปีด*ในอนาคต

ในช่วงเดือนสิงหาคม ปี 2013 ได้มีการประกาศว่าบริษัทไครทีเรียนเกมส์ จะมีการปรับโครงสร้างและลดขนาดองกรณ์ลง ในขณะที่บริษัทโกสต์เกมส์จะเป็นหัวหอกในการพัฒนาซีรีส์*นีดฟอร์สปีด*ในอนาคตทั้งหมด

ในช่วงเดือนกุมภาพันธ์ ปี 2020 โกสต์เกมส์ได้ประกาศลดบทบาทลงให้เป็นสตูดิโอสนับสนุนด้านวิศวกรรมสำหรับอีเอทั้งหมดและเปลี่ยนชื่อกลับเป็นอีเอ กอเทนเบิร์ก โดยมี*นิดฟอร์สปีดฮีต* เป็นเกมสุดท้ายทั้งสำหรับแฟรนไชส์ และในฐานะทีมพัฒนาหลัก หลังจากที่สองเกมที่ผ่านมาทั้ง*นิดฟอร์สปีด (วิดีโอเกม พ.ศ. 2558)* และ *นีดฟอร์สปีด: เพย์แบ็ก*นั้น ไม่เพียงพอที่จะคืนฟอร์มให้กับแฟรนไชส์ได้อย่างสมบูรณ์ ทำให้ทีมพัฒนาซีรีส์*นีดฟอร์สปีด*กลับไปที่ไครทีเรียนเกมส์

ภาพรวมชุดเกม
------------

ชุดวีดีโอเกม *นีดฟอร์สปีด* ได้วางจำหน่ายไปแล้วเป็นจำนวน 23 เกม

เกมทั้งหมดของชุดวีดีโอเกม *นีดฟอร์สปีด* โดยเรียงตามปีที่วางจำหน่าย| ชื่อ | ปี | พีซี | คอนโซล | มือถือ | ผู้พัฒนา | หมายเหตุ |
| --- | --- | --- | --- | --- | --- | --- |
| *เดอะนีดฟอร์สปีด* | 1994 | ดอส | 3DO, เซก้า แซทเทิร์น, พีเอส1 | — | ไพโอเนียร์ สตูดิโออีเอ แคนาดา | เกมได้วางจำหน่ายใน 3ดีโอ เป็นเวอร์ชันแรก |
| *นีดฟอร์สปีด II* | 1997 | วินโดวส์ | พีเอส1 | — | อีเอ (แคนาดา/ซีแอตเทิล) |  |
| *NFS III: ฮอทเพอร์ซูต* | 1998 | วินโดวส์ | พีเอส1 | — | อีเอ (แคนาดา/ซีแอตเทิล) |  |
| *NFS: ไฮสเต็กส์* | 1999 | วินโดวส์ | พีเอส1 | — | อีเอ (แคนาดา/ซีแอตเทิล) | ใช้ชื่อ *โรดชาเลนจ์* ในยุโรป, บราซิล |
| *NFS: ปอร์เช่อันลีชต์* | 2000 | วินโดวส์ | พีเอส1 | จีบีเอ | อีเดนเกมส์/อีเอ แคนาดาพอคเก็ตเทียร์ | ใช้ชื่อ *ปอร์เช่ 2000* (ยุโรป), *ปอร์เช่* (เยอรมนี, ลาตินอเมริกา) |
| *NFS: ฮอตเพอร์ซูต 2* | 2002 | วินโดวส์ | จีซี, พีเอส2, เอกซ์บอกซ์ | — | อีเอ (แบล็กบอกซ์/ซีแอตเทิล) |  |
| *NFS: อันเกอร์เกราน์ด* | 2003 | วินโดวส์ | จีซี, พีเอส2, เอกซ์บอกซ์ | จีบีเอ | อีเอ แบล็คบอกซ์ |  |
| *NFS: อันเดอร์เกราน์ด 2* | 2004 | วินโดวส์ | จีซี, พีเอส2, เอกซ์บอกซ์ | จีบีเอ, โทรศัพท์, ดีเอส, พีเอสพี1 | อีเอ แบล็คบอกซ์ |  |
| *NFS: โมสท์วอนเต็ด* | 2005 | วินโดวส์ | จีซี, พีเอส2, เอกซ์บอกซ์, เอกซ์บอกซ์ 360 | จีบีเอ, โทรศัพท์, ดีเอส, พีเอสพี | อีเอ แบล็คบอกซ์ |  |
| *NFS: คาร์บอน* | 2006 | วินโดวส์, แมค โอเอส เอกซ์ | จีซี, พีเอส2, เอกซ์บอกซ์, พีเอส3, วี, เอกซ์บอกซ์ 360 | จีบีเอ, โทรศัพท์, ดีเอส, พีเอสพี | อีเอ (แคนาดา/แบล็คบอกซ์) |  |
| *NFS: โปรสตรีท* | 2007 | วินโดวส์ | พีเอส2, พีเอส3, วี, เอกซ์บอกซ์ 360 | โทรศัพท์, ดีเอส, พีเอสพี | อีเอ แบล็คบอกซ์ |  |
| *NFS: อันเดอร์คัฟเวอร์* | 2008 | วินโดวส์ | พีเอส2, พีเอส3, วี, เอกซ์บอกซ์ 360 | โทรศัพท์, ดีเอส, พีเอสพี, วินโดวส์ โมบาย, ไอโอเอส | อีเอ แวนคูเวอร์เอ็กเซนต์ เอนเตอร์เทนเม้นท์ไฟร์แบรนด์เกมส์ปิรันย่าเกมส์ |  |
| *NFS: ชิฟต์* | 2009 | วินโดวส์ | พีเอส3, เอกซ์บอกซ์ 360 | พีเอสพี, โทรศัพท์, วินโดวส์ โมบาย, แอนดรอยด์, ไอโอเอส | สไลตี้ แมด สตูดิโออีเอ ไบร์ท ไลท์ |  |
| *NFS: ไนโตร* | — | วี | ดีเอส | ไฟร์แบรนด์เกมส์อีเอ มอนทรีออล | เวอร์ชันดีเอสไอแวร์เรียกว่า *นีดฟอร์สปีด: ไนโตร-เอ็กซ์*. |
| *NFS: เวิลด์* | 2010 | วินโดวส์ | — | — | อีเอ แบล็กบอกซ์ | เป็นเกมรถแข่งออนไลน์ฟรี และได้ทำการปิดตัวเมื่อปี ค.ศ. 2015 |
| *NFS: ฮอตเพอร์ซูต* | วินโดวส์ | พีเอส3, วี, เอกซ์บอกซ์ 360 | วินโดวส์โฟน, แอนดรอยด์, ไอโอเอส | ไครทีเรียนเกมส์ | เวอร์ชันวี พัฒนาโดยเอ็กเซ็นต์เอนเตอร์เทนเม้นต์ |
| *ชิฟต์ 2: อันลีชต์* | 2011 | วินโดวส์ | พีเอส3, เอกซ์บอกซ์ 360 | ไอโอเอส | สไลตี้ แมด สตูดิโอ | หรือที่รู้จักกันว่า *นีดฟอร์สปีด: ชิฟต์ 2 อันลีชต์*. |
| *NFS: เดอะรัน* | วินโดวส์ | พีเอส3, วี, เอกซ์บอกซ์ 360 | 3ดีเอส | อีเอ แบล็คบอกซ์ | เวอร์ชันวีและ3ดีเอส พัฒนาโดยไฟร์แบรนด์เกมส์. |
| *NFS: โมสท์วอนเต็ด* | 2012 | วินโดวส์ | พีเอส3, วียู, เอกซ์บอกซ์ 360 | พีเอสวิต้า, แอนดรอยด์, ไอโอเอส | ไครทีเรียนเกมส์ | เวอร์ชันวี ยู (จำหน่ายปี ค.ศ. 2013) ได้ใช้ชื่อว่า *นีดฟอร์สปีด: โมสท์วอนเต็ดยู* |
| *NFS: ไรวัลส์* | 2013 | วินโดวส์ | พีเอส3, พีเอส4, เอกซ์บอกซ์ 360, เอกซ์บอกซ์ วัน | — | โกสต์เกมส์ไครทีเรียนเกมส์ | *นีดฟอร์สปีด ไรวัลส์ คอมพลีต เอ็ดดิชั่น* วางจำหน่ายเมื่อวันที่ 21 ตุลาคม ค.ศ. 2014 (รวมภาคเสริมทั้งหมดด้วย) |
| *NFS: โนลิมิต* | 2015 | — | — | แอนดรอยด์, ไอโอเอส | ไฟร์มังกี้ส์สตูดิโอ |  |
| *นีดฟอร์สปีด* | วินโดวส์ | พีเอส4, เอกซ์บอกซ์ วัน | — | โกสต์เกมส์ | รีบุ๊ตชุดเกม และต้องการอินเทอร์เน็ตในการเล่นเกม |
| *NFS: เพย์แบ็ก* | 2017 | วินโดวส์ | พีเอส4, เอกซ์บอกซ์ วัน | — | โกสต์เกมส์ |  |
| *NFS: ฮีต* | 2019 | วินโดวส์ | พีเอส4, เอกซ์บอกซ์ วัน | — | โกสต์เกมส์ | ขณะนี้อยู่ในการพัฒนาเกม |
| *NFS: เอดจ์* | ยกเลิก | วินโดวส์ | ไม่ทราบ | — | อีเอ สเปียร์เฮด | เกมรถแข่งเล่นฟรี พัฒนาโดยเน็กซอน (เกาหลีใต้) และเทนเซนต์ (ชื่อนีดฟอร์สปีด ออนไลน์ในประเทศจีน) |

**^1** เวอร์ชันพีเอสพีเรียกว่า *นีดฟอร์สปีด: อันเดอร์เกราน์ดไรวัลส์* ได้วางจำหน่ายในปี ค.ศ. 2005  

**^2** เกมนี้ไม่ได้จำหน่ายในพีเอส3 และเวอร์ชันพีเอส2 สามารถโหลดได้ที่เพลย์สเตชัน เน็ตเวิร์กในปี ค.ศ. 2012  

**^3** ได้ยกเลิกจำหน่ายเวอร์ชันไอโอเอสเนื่องจากมียอดขายที่ต่ำของ *เดอะรัน*

อ้างอิง
-------

1. ↑  "EA's Need for Speed Franchise Races Past 100 Million Copies" (Press release). Electronic Arts. 2009-10-21. คลังข้อมูลเก่าเก็บจากแหล่งเดิมเมื่อ 2012-03-30. สืบค้นเมื่อ 2009-10-21.
2. ↑  Gerstmann, Jeff (1999-03-31). "Need for Speed High Stakes Review". GameSpot. สืบค้นเมื่อ 2008-08-09.
3. 1 2  "Need for Speed Underground Game Guide". IGN. คลังข้อมูลเก่าเก็บจากแหล่งเดิมเมื่อ 2008-09-26. สืบค้นเมื่อ 2008-08-09.
4. ↑  Perry, Douglas (2004-11-12). "Need for Speed: Underground 2 Review". IGN. p. 2. สืบค้นเมื่อ 2008-08-09.
5. 1 2  "Need for Speed: Carbon (Cars)". Electronic Arts. คลังข้อมูลเก่าเก็บจากแหล่งเดิมเมื่อ 2007-09-15. สืบค้นเมื่อ 2008-08-09.
6. ↑  Kaiafas, Tasos (1997-05-14). "Need for Speed II Review". GameSpot. สืบค้นเมื่อ 2008-08-09.
7. 1 2  Mirabella III, Fran (2003-12-14). "Need for Speed Underground Review". IGN. p. 3. คลังข้อมูลเก่าเก็บจากแหล่งเดิมเมื่อ 2008-12-10. สืบค้นเมื่อ 2008-08-09.
8. ↑  "Electronic Arts completes acquisition of Bullfrog Productions Ltd". *Business Wire*. Findarticles.com. 1995-01-24. คลังข้อมูลเก่าเก็บจากแหล่งเดิมเมื่อ 2008-10-14. สืบค้นเมื่อ 2008-08-09.
9. ↑  Andrews, Marke (2008-01-03). "Martin Sikes co-founded Black Box Games". *Vancouver Sun*. Canada.com. คลังข้อมูลเก่าเก็บจากแหล่งเดิมเมื่อ 2008-01-07. สืบค้นเมื่อ 2008-08-09.
10. ↑
11. 1 2
12. ↑  Jackson, Mike (2012-06-22). "News: Criterion in control of entire Need for Speed franchise". ComputerAndVideoGames.com. สืบค้นเมื่อ 2012-06-26.

แหล่งข้อมูลอื่น
---------------

* เว็บไซต์หลักของนีดฟอร์สปีด

| * ด
* ค
* ก
*นีดฟอร์สปีด* |
| --- |
| 
* รายชื่อวิดีโอเกม
* ภาพยนตร์
* ออโตลอก

 |
| เกม | *เดอะนีดฟอร์สปีด* (1994) **·** *II* (1997) **·** *III: ฮอตเพอร์ซูต* (1998) **·** *ไฮสเทคส์* (1999) **·** *ปอร์เช่อันลีชด์* (2000)  **·** *ฮอตเพอร์ซูต 2* (2002)  **·**  *อันเดอร์เกราน์ด* (2003) **·** *อันเดอร์เกราน์ด 2* (2004) **·** *โมสท์วอนเต็ด* (2005) **·** *คาร์บอน* (2006) **·** *โปรสตรีท* (2007) **·** *อันเดอร์คัฟเวอร์* (2008)  **·**  *ชิฟต์* (2009) **·** *ไนโตร* (2009) **·** *เวิลด์* (2010) **·** *ฮอตเพอร์ซูต* (2010) **·** *ชิฟต์ 2: อันลีชต์* (2011) **·** *เดอะรัน* (2011)  **·**  *โมสท์วอนเต็ด* (2012) **·** *ไรวัลส์* (2013) **·** *โนลิมิต* (2015) **·** *นีดฟอร์สปีด* (2015) **·** *เพย์แบ็ก* (2017)  **·** *ฮีต‎* (2019)  **·** *อันเบาน์ด* (2022) |
| สปิน-ออฟส์ | *วี-แรลลี่* (1997) **·** *วี-แรลลี่ 2* (1999)  **·** *มอเตอร์ซีตีออนไลน์* (2001) |